ລາຍງານ: ມີການຕ້ອງຕິຕໍ່ ແຜນການເນລະເທດ ພວກຂໍລີ້ໄພ ຂອງອອສເຕຣເລຍ
ພວກລັດຖະມົນຕີເຊື່ອວ່າ ການຈັດສົ່ງພວກຂໍລີ້ໄພ ໄປຍັງປະເທດອື່ນ ຈະເປັນການຍັບຍັ້ງພວກອື່ນໆທີ່ຄິດວ່າ ຈະພາກັນເດີນທາງ​ໄປຍັງ ອອສເຕຣເລຍໂດຍທາງເຮືອ.
ຊາຍຄົນນຶ່ງທີ່ຖືກກ່າວຫາວ່າເປັນຄົນຄ້າມະນຸດ ກ່າວວ່າ ແຜນການຂອງອອສເຕຣເລຍ ທີ່ຈະເນລະເທດພວກຂໍລີ້ໄພໄປຍັງປະເທດອື່ນໆ ໃນຂົງເຂດເອເຊຍປາຊິຟິກ ຈະບໍ່ຍັບຍັ້ງ ພວກອື່ນໆທີ່ຢາກມາຂໍລີ້ໄພນັ້ນໄດ້ ເພາະວ່າ ພວກເຂົາເຈົ້າແມ່ນຕ້ອງການການຄຸ້ມຄອງ ຢ່າງແທ້ຈິງ ນາຍ Sayeed Abbas Azad ຖືກຈັບກຸມໃນປະເທດອິນໂດເນເຊຍ ຕາມ ຄໍາຮ້ອງຂໍຂອງອອສເຕຣເລຍ ລັດຖະບານແຄນເບີຣາມີແຜນການທີ່ຈະສົ່ງພວກຂໍລີ້ໄພ ໄປຍັງມາເລເຊຍ ແລະປາປົວ ນີວກີນີ ໃນຄວາມພະຍາຍາມເພື່ອຢຸດການຫລັ່ງໄຫລເຂົ້າມາ ຢ່າງບໍ່ລົດລະຂອງພວກຂໍລີ້ໄພການເມືອງທີ່ມາທາງເຮືອນັ້ນ ດາຣາມີເລຶ່ອງນີ້ມາສະເໜີທ່ານ ລັດຖະບານອອສເຕຣເລຍໄດ້ກ່າວຫານາຍ Sayeed Abbas Azad ວ່າ ໄດ້ຊ່ວຍເອົາ ພວກຂໍລີ້ໄພຂື້ນເຮືອແລະພາໄປສົ່ງຮອດເຂດນ່ານນໍ້າຂອງອອສເຕຣເລຍ ແລະຢາກໃຫ້ ທາງການອິນໂດເນເຊຍສົ່ງໂຕຜູ້ກ່ຽວໄປໃຫ້ຕົນ ນາຍ Sayeed ທີ່ຖືກກ່າວຫາວ່າຄ້າ ມະນຸດນັ້ນ ໄດ້ຖືກໜ່ວຍສະເພາະກິດຕໍ່ຕ້ານການລັກລອບຄ້າມະນຸດຂອງອິນໂດເນເຊຍ ຈັບແລະກັກໂຕໄວ້ ຕາມຄໍາຮ້ອງຂໍຂອງອອສເຕຣເລຍ ພວກເຈົ້າໜ້າທີ່ກວດຄົນເມືອງເຊື່ອວ່າ ຜູ້ກ່ຽວໄດ້ເປັນຜູ້ວາງແຜນຢູ່ເບື້ອງຫລັງການເດີນ ທາງຂອງກໍ່າປັ່ນຫລາຍໆລໍາ ຈາກໝູ່ເກາະອິນໂດເນເຊຍ ໄປຍັງອອສເຕຣເລຍ ໂຮມທັງ ກໍ່າປັ່ນລໍາທີ່ຖືກສະກັດກັ້ນແລະຍຶດໄວ້ໃນຕົ້ນເດືອນນີ້ ຢູ່ໃກ້ໆເກາະ Chrismas ຊຶ່ງເປັນ ດິນດອນຂອງອອສເຕຣເລຍ ໃນມະຫາສະມຸດອິນເດຍນັ້ນ ນາຍ Sayeed ໄດ້ປະຕິເສດຕໍ່ຂໍ້ກ່າວຫາ ແລະໄດ້ກ່າວຕໍ່ບໍລິສັດກະຈາຍສຽງຂອງອອສ ເຕຣເລຍ ຫລື ABC ວ່າ ແຜນການຂອງອອສເຕຣເລຍ ທີ່ຈະເນລະເທດພວກຂໍລີ້ໄພໄປ ຍັງປະເທດອື່ນນັ້ນ ຈະບໍ່ສໍາເລັດຜົນຕາມຈຸດປະສົງ ເນຶ່ອງຈາກວ່າພວກທີ່ເດີນທາງໄປຍັງ ອອສເຕຣເລຍໂດຍທາງເຮືອນັ້ນ ແມ່ນຕ້ອງການ ການພິທັກຄຸ້ມຄອງຢ່າງແທ້ຈິງ ແລະກໍ ຍັງຈະສ່ຽງຕໍ່ການເດີນທາງນັ້ນ ຢູ່ຕໍ່ໄປ ນາຍ ຊາຢີດ ເວົ້າວ່າ: ທີ່ນະຄອນຫລວງແຄນເບີຣາຂອງອອສເຕຣເລຍ ພວກລັດຖະມົນຕີເຊື່ອວ່າ ການເນລະ ເທດພວກຂໍລີ້ໄພການເມືອງນັ້ນ ຈະເປັນການຍັບຍັ້ງພວກອື່ນໆທີ່ຄິດວ່າຈະພາກັນເດີນ ທາງໄປຍັງອອສເຕຣເລຍໂດຍທາງເຮືອ ເຊື່ອກັນວ່າ ພວກຂໍລີ້ໄພຫລາຍໆຄົນແມ່ນໄປ ຈາກອັຟການີສຖານ ແລະ ປາກີສຖານ ລັດຖະບານແຄນເບີຣາ ມີແຜນການຈະສົ່ງພວກຖືກກັກຕົວທັງຫລາຍ ໄປຍັງມາເລເຊຍ ແລະຍັງໄດ້ເກ້ຍກ່ອມໃຫ້ປາປົວ ນິວກີນີ ເປີດສູນຮອງຮັບເອົາພວກຂໍລີ້ໄພແຫ່ງນຶ່ງຄືນໃໝ່ ທີ່ເກາະ Manus ສູນດັ່ງກ່າວແມ່ນເປັນພາກສ່ວນນຶ່ງຂອງວິທີການແກ້ໄຂບັນຫາໃນຂົງ ເຂດປາຊິຟິກຫລື “Pacific Solution” ຂອງທ່ານ John Howard ອະດີດນາຍົກລັດຖະ ມົນຕີຫົວອະນຸລັກນິຍົມ ທີ່ໍໄດ້ຂົນສົ່ງພວກຂໍລີ້ໄພ ໄປໄວ້ທີ່ຄ້າຍຮອງຮັບ ຫ່າງຈາກຝັ່ງທະເລ ຂອງປະເທດອອກໄປໄກໆ ໃນກາງມະຫາສະມຸດປາຊີຟິກນັ້ນ ນະໂຍບາຍດັ່ງກ່າວໄດ້ຖືກ ປະນາມຢ່າງກວ້າງຂວາງວ່າ ໄຮ້ມະນຸດສະທໍາ ແລະໄດ້ຖືກລົບລ້າງ ຫລັງຈາກພັກກໍາມະ ກອນຫລືພັກແຮງງານ ເຂົ້າມາມີອໍານາດ ໃນປີ 2007 ນັ້ນ ແຕ່ຄວາມເປັນຈິງຕ່າງໆທາງການເມືອງ ໂດຍສະເພາະການຫລັ່ງໄຫລເຂົ້າມາຢ່າງບໍ່ລົດລະ ຂອງພວກອົບພະຍົບທາງເຮືອ ແລະຄວາມຮຽກຮ້ອງຕ້ອງການຂອງປະຊາຊົນຜູ້ເລືອກຕັ້ງ ທີ່ຢາກໃຫ້ມີການຄວບຄຸມເຂດຊາຍແດນຢ່າງເຂັ້ມງວດຂຶ້ນກວ່າເກົ່ານັ້ນ ໄດ້ບັງຄັບໃຫ້ນາຍົກ ລັດຖະມົນຕີ Julia Gillard ຕ້ອງຊອກຫາວິທີແກ້ໄຂບັນຫາ ຢູ່ຕ່າງປະເທດ ທ່ານນາງ Gillard ກ່າວວ່າ: ທ່ານນາງ Gillard ກ່າວຕື່ມວ່າ ເຖິງແມ່ນຈະມີແຜນການເນລະ ເທດຊຸດໃໝ່ກໍຕາມ ແຕ່ລັດຖະ ບານຂອງທ່ານນາງກໍນໍາໃຊ້ຕົວ ແບບທີ່ແຕກຕ່າງໄປຈາກຂອງ ລັດຖະບານຂອງທ່ານ Howard ບົນພື້ນຖານຂອງໂຄງຮ່າງປະຕິ ບັດງານບາຫລີ ວ່າດ້ວຍການ ຄ້າມະນຸດ ທີ່ 41 ປະເທດໃນ ຂົງເຂດເອເຊຍປາຊິຟິກໄດ້ຕົກ ລົງຮັບເອົາເມື່ອເດືອນມີນາຜ່ານ ມາ ຊຶ່ງທ່ານນາງອະທິບາຍວ່າ: ໂຄງຮ່າງປະຕິບັດງານບາຫລີ ເປັນການຕົກລົງທີ່ບໍ່ມີຂໍ້ຜູກມັດໃດໆ ທີ່ລະບຸອອກມາໂດຍ ສັງເຂບວ່າ ບັນດາປະເທດທັງຫລາຍຄວນຈະຈັດການແນວໃດກັບພວກລັກລອບຂົນສົ່ງ ແລະຄ້າມະນຸດ ແລະພວກຂໍລີ້ໄພ ເປົ້າໝາຍຂອງໂຄງຮ່າງນີ້ກໍແມ່ນ ຊອກຫາວິທີທາງສໍາ ຫລັບໃຫ້ປະເທດຕ່າງໆປະຕິບັດງານຮ່ວມກັນ ເພື່ອບ່ອນທໍາລາຍຜົນປະໂຫຍດຕ່າງໆທີ່ ດຶງດູດໃຈພວກຄ້າມະນຸດນັ້ນ ໃນຂະນະທີ່ຮັບຮູ້ກຽດສັກສີ ແລະສິດທິຂອງພວກສະແຫວງ ຫາການລີ້ໄພ ກຸ່ມປົກປ້ອງອົບພະຍົບກ່າວວ່າ ຂໍ້ຕົກລົງກັບປະເທດປາປົວ ນີວກີນີ ໝາຍເຖິງການຫວນ ກັບຄືນໄປສູ່ຍຸກທີ່ຂີ້ຮ້າຍຫລາຍ ເວລາສິດທິຂອງພວກຂໍລີ້ໄພບໍ່ໄດ້ຮັບການເອົາຫົວຊາ ເປັນ ທີ່ຄາດກັນວ່າ ໃນອາທິດນີ້ ຈະມີການຕັດສິນກ່ຽວກັບການທ້າທາຍຂອງສານສູງຂອງອອສ ເຕຣເລຍ ຕໍ່ແຜນການຂອງລັດຖະບານ ທີ່ຈະສົ່ງຫລືເນລະເທດພວກເຂົ້າມາຂໍລີ້ໄພ 800 ຄົນໄປຍັງປະເທດມາເລເຊຍ ເພື່ອແລກປ່ຽນກັນພວກຊາວອົບພະຍົບ ຈໍານວນ 4000 ຄົນ ທີ່ຖືກທາງການຮັບຮູ້ສະຖານະພາບແລ້ວນັ້ນ ໃນຂະນະດຽວກັນ ມາເລເຊຍກໍມີແຜນການຈະສົ່ງພວກຊົນເຜົ່າວີເກີ້ກຸ່ມນຶ່ງ ກັບຄືນໄປປະ ເທດຈີນ ແຕ່ເວລານີ້ ກໍຍັງບໍ່ປາກົດເຫັນປະຕິກິລິຍາຈາກທາງການໃນອອສເຕຣເລຍເທື່ອ ຕໍ່ການຕັດສິນໃຈດັ່ງກ່າວຂອງມາເລເຊຍ ແຕ່ພວກກຸ່ມສິດທິມະນຸດກໍໄດ້ຮຽກຮ້ອງໃຫ້ກົວ ລາລໍາເປີ ຈົ່ງຍຸຕິແຜນການທີ່ຈະເນລະເທດພວກຊາວວີເກີ້ນັ້ນເສຍ ເພາະຢ້ານວ່າພວກເຂົາ ເຈົ້າອາດຈະໄດ້ຮັບການປະຕິບັດຕໍ່ແບບບໍ່ຖືກບໍ່ຕ້ອງຫລືອາດຖືກທໍລະມານກໍໄດ້ ຖ້າຫາກ ພວກເຂົາເຈົ້າຖືກສົ່ງກັບໄປຈີນ